Evropska komisija predlaže produženje privremenog nadzora unutrašnjih granica Šengena – "Infrastruktura železnice Srbije" ad\nEvropska komisija predlaže produženje privremenog nadzora unutrašnjih granica Šengena\nObjavljeno 9. novembra 2016. 11:52 9. novembra 2016. 11:52\nEvropska komisija je 25. oktobra izdala Preporuku, koju dalje treba da usvoji Savet EU, da se produže kontrole unutrašnjih granica šengenskog prostora.\nSavet je 12. maja 2016. godine, na osnovu predloga Komisije, doneo Sprovedbenu odluku o utvrđivanju Preporuke za privremeni nadzor unutrašnjih granica u iznimnim okolnostima zbog kojih je ugroženo sveukupno funkcionisanje šengenskog prostora. Tada je prvi put upotrebljen zaštitni postupak iz člana 29. Zakona o šengenskim granicama. Zbog ozbiljnih nedostataka u načinu na koji je Grčka u to vreme upravljala spoljnim granicama i zbog velikog broja neregistrovanih migranata koji su se nalazili u Grčkoj, a koji su možda imali nameru da nelegalno pređu u ostale države članice, nastale su iznimne okolnosti koje se smatraju ozbiljnom pretnjom javnom poretku i unutrašnjoj bezbednosti i koje ugrožavaju sveukupno funkcionisanje šengenskog prostora.\nPreporuka (od 12. maja) je bila upućena pojedinim državama Šengena, odnosno Austriji, Nemačkoj, Danskoj, Švedskoj i Norveškoj, i odnosila se na ograničene delove unutrašnjih granica u tim državama.\nPreporukom je dopušteno sprovođenje ciljanog i proporcionalnog nadzora granica u razdoblju od šest meseci, odnosno do 12. novembra 2016.\nPrema članu 29. Uredbe (EU) 2016/399, od 9. marta 2016, o Zakonu Unije o pravilima kojima se uređuje kretanje osoba preko granica (Zakon o šengenskim granicama), to se razdoblje može produžiti u skladu sa uslovima i postupkom utvrđenim u tom članu, što je i učinjeno ovim novom Preporukom Komisije.\nPrvi potpredsednik Evropske komisije, Frans Timmermans, je ovom prilikom izjavio da je Šengenski prostor bez unutrašnjih granica istorijsko dostignuće koje se mora očuvati. Intenzivno se radi da se, što je pre moguće, funkcionisanje šengenskog prostora normalizuje, i mada je u tom je pogledu postignut značajan pomak, rezultati još uvek nisu zadovoljavajući. Zbog toga Komisija predlaže Savetu produženje ograničenog nadzora pojedinih unutrašnjih granica, u skladu sa pravilima Šengena.


33. Beogradski maraton deo World marathon Majors Serije - Sportske vesti - Savremenisport.com\nNaslovna :: Sportske vesti ::\t33. Beogradski maraton deo World marathon Majors Serije\n„Upravo završeni 32. Beogradski maraton ostvario je mnoge značajne rekorde na samoj stazi, ali i po broju učesnika i bio je odlična prilika da se Beograd i Beogradski maraton svetu prikažu u najlepšem svetlu. To je takođe bio pokazatelj da Beograd odiše gostoprimstvom, što je bio utisak mnogih gostiju i učesnika iz celog sveta, da je grad spreman da organizuje vrhunske sportske događaje, a da je Beogradski maraton poslao poruke o značaju dobročinstva, zaštiti životne sredine i uključuivanja širokih slojeva stanovništva u rekreaciju i trčanje kao pokret zdravlja. Time je Beogradski maraton pokazao da je od AIMS (Svetsko udruženje maratona i uličnih trka), s pravom, dobio najznačajnije priznanje u maratonskom svetu – maratonskog oskara (AIMS Social Award) za društveno odgovorno poslovanje. Verujemo da će 33. Beogradski maraton 2020. godine, zahvaljujući i priznanju od World marathon Majors serije, biti veliki uspeh i da će nam u goste doći još veći broj domaćih i stranih učesnika, kao i da će to biti dalja odlična prilika za pozitivnu promociju Beograda u svetu.“ – zaključio je svoju izjavu Dejan Nikolić.\nDatum: 25.04.2019. Autor: Beogradski maraton\n+ Milenko Sebić 12 u trostavu na Svets...


“Kako korisnici sve više koriste mobilne uređaje, isto se dešava i sa sajber kriminalcima. Videli smo da, iako distribucija malvera za PC uređaje opada, malveri za mobilne uređaje su u porastu. Mada nismo primetili velike promene u tehnikama koje sajber kriminalci koriste, statistika pokazuje da ova tema ostaje konstantna pretnja i da korisnici moraju da budu svesni toga i da preduzmu korake kako bi zaštitili pristup vrednim podacima koje čuvaju na svojim uređajima”, kaže Dmitri Galov, istraživač bezbednosti u kompaniji Kaspersky.\n“Takođe ne možemo da ignorišemo kako ovi napadi zloupotrebljavaju privatnost korisnika – uz curenje podataka i prodaju ličnih ili privatnih informacija na crnom tržištu za mali iznos. Sajber kriminalci su sada u mogućnosti da koriste unakrsne reference za razne baze iscurelih podataka korisnika i tim putem donesu informisaniju odluku o napadima, što te napade čini targetiranim a ne nasumičnim, i samim tim efikasnijim. Korisnici sada više nego ikada pre moraju da preduzmu ozbiljnije korake kako bi se zaštitili putem primenjivanja naprednih bezbednosnih mera i informisanja o načinu na koji treba da upravljaju svojim podacima na internetu i procenjuju koje rizike njihova izloženost nosi sa sobom”.